Vil du delta i forskningsprosjektet

 ***Nasjonalt i går, i dag og i morgen?***

Hvordan konstrueres organisasjonsidentitet på Nationaltheatret i en tid der ytre og indre press påvirker organisasjonens legitimitet?

# Dette er et spørsmål til deg om å delta i forskningsprosjektet *«Nasjonalt i går, i dag og i morgen?»* der formålet er å undersøke hvordan Nationaltheatrets organisasjonsidentitet kommer til uttrykk og benyttes for å legitimere teatrets eksistens i en tid med store forandringer. I dette skrivet gir vi deg informasjon om målene for prosjektet og hva deltakelse vil innebære for deg.

# Formål

Som et nasjonalt kultursymbol har Nationaltheatret, under eierskap av Kulturdepartementet, et komplisert samspill mellom det politiske og det kunstneriske feltet. Med store krav til kvalitet og fornuftig bruk av midlene staten legger inn i institusjonen, vil det være krevende for teatrets ansatte å manøvrere mellom hvem de skal være i møte med politikken, økonomien og den frie kunsten. Både regjeringsskifter, nye kulturmeldinger, et oppussingsprosjekt og en pandemi har ført til et betydelig behov for å samles rundt en sterk identitet som tydeliggjør rollen teatret har og skal ha i fremtiden. Hva slags institusjon skal Nationaltheatret være? Og hvordan kommer dette til uttrykk, både kunstnerisk, organisatorisk og politisk? Kan teatret sjonglere mellom å fremme byggets kulturarv samtidig som det står i bresjen for nyskapende og progressivt teater i dagens samfunn? Hva tenker organisasjonens medlemmer om det enkle spørsmålet «Hvem er vi?»

Formålet med dette forskningsprosjektet er å innhente kunnskap fra ansatte i ulike ledd ved Nationaltheatret gjennom dybdeintervjuer og analyser av offentlige dokumenter. Denne kunnskapen og den etterfølgende analysen vil forhåpentligvis bidra til diskusjonen om hvordan Nationaltheatret som organisasjon sammen finner retning for de neste årene. Mastergradsprosjektet ønsker å undersøke hvordan huset legitimerer sin symboltunge plassering i norsk nasjonalhistorie og om deres egen selvoppfattelse bidrar til å bevare både husets historie og posisjon, men også sin aktualitet i en stadig mer komplisert kunstverden. Hvem var de, hvem er de og hvem vil de være for fremtiden?

**Hvem er ansvarlig for forskningsprosjektet?**

*Universitetet i Sørøst-Norge, Campus Bø* er ansvarlig for prosjektet*.*

**Hvorfor får du spørsmål om å delta?**

Du har fått invitasjonen til å delta i forskningsprosjektet basert på din stilling ved Nationaltheatret. I studien vil 7-10 informanter fra huset bli invitert til å delta i prosjektet gjennom dybdeintervjuer. Utvalget av informanter er basert på å få frem de ulike rollene informantene innehar på huset, og vil med det sikre et visst mangfold i besvarelsene på tvers av avdelinger.

# Hva innebærer det for deg å delta?

Hvis du velger å delta i prosjektet, innebærer det at du stiller til et dybdeintervju på rundt 60-90 min. Spørsmålene vil omhandle Nationaltheatrets identitet og tanker rundt den kunstneriske posisjonen, samfunnsrollen og samarbeidene mellom kunstnerisk team, økonomiavdeling, publikum, teknisk team og det politiske feltet. Dine svar fra intervjuet blir registrert ved lyd-opptak.

**Det er frivillig å delta**Det er frivillig å delta i prosjektet. Hvis du velger å delta, kan du når som helst trekke samtykket tilbake uten å oppgi noen grunn. Alle dine personopplysninger vil da bli slettet. Det vil ikke ha noen negative konsekvenser for deg hvis du ikke vil delta eller senere velger å trekke deg.

**Ditt personvern – hvordan vi oppbevarer og bruker dine opplysninger**

Vi vil bare bruke opplysningene om deg til formålene vi har fortalt om i dette skrivet. Vi behandler opplysningene konfidensielt og i samsvar med personvernregelverket.

Det er kun Universitetet i Sørøst-Norge ved Sofie Anna Røger, samt veileder Tobias Harding, som vil ha tilgang til opplysningene under forskningsperioden. .

Ved publisering vil det, på grunnlag av den kjente institusjonen og den offentlige informasjonen rundt de ansatte, være begrenset hvor anonymiserte informantene vil fremstå. Det vil derfor ikke være mulig med fullstendig anonymitet. Prosjektets formål er ikke å sette noen av informantene i et negativt lys, men heller sammenligne og analysere hvordan de ulike informantene tenker på sin arbeidsplass.

**Hva skjer med personopplysningene dine når forskningsprosjektet avsluttes?**

Prosjektet vil etter planen avsluttes juni 2023. Etter prosjektslutt vil datamaterialet med dine personopplysninger destrueres. Masteroppgaven vil inneholde personopplysninger som navn og stilling, samt utdrag fra intervjuer der informantens identitet er gjenkjennelig.

**Hva gir oss rett til å behandle personopplysninger om deg?**

Vi behandler opplysninger om deg basert på ditt samtykke.

På oppdrag fra *Universitetet i Sørøst-Norge* har Personverntjenester vurdert at behandlingen av personopplysninger i dette prosjektet er i samsvar med personvernregelverket.

**Dine rettigheter**

Så lenge du kan identifiseres i datamaterialet, har du rett til:

* innsyn i hvilke opplysninger vi behandler om deg, og å få utlevert en kopi av opplysningene om du ønsker dette.
* å få rettet opplysninger om deg som er feil eller misvisende
* å få slettet personopplysninger om deg
* å sende klage til Datatilsynet om behandlingen av dine personopplysninger

Hvis du har spørsmål til studien, eller ønsker å vite mer om eller benytte deg av dine rettigheter, ta kontakt med:

* Universitetet i Sørøst-Norge ved veileder Tobias Harding, tobias.harding@usn.no
* Masterstudent: Sofie Anna Røger, sofie\_roger@hotmail.com, +47 91 18 58 93
* Vårt personvernombud: Paal Are Solberg, paal.a.solberg@usn.no, +47 35 57 50 53 Hvis du har spørsmål knyttet til Personverntjenester sin vurdering av prosjektet, kan du ta kontakt med:
* Personverntjenester på epost (personverntjenester@sikt.no) eller på telefon: 53 21 15 00.

Med vennlig hilsen

Studiets veileder: Masterstudent:

-------------------------------------------------------------------------------------------------------------------------

**Samtykkeerklæring**

Jeg har mottatt og forstått informasjon om prosjektet *Et teater for fremtiden?*, og har fått anledning til å stille spørsmål. Jeg samtykker til:

* Å delta i et dybdeintervju
* Å delta i noe mail-korrespondanse om det skulle behøves tilleggsinformasjon
* At opplysninger om meg publiseres slik at jeg kan gjenkjennes gjennom stilling ved Nationaltheatret

Jeg samtykker til at mine opplysninger behandles frem til prosjektet er avsluttet

----------------------------------------------------------------------------------------------------------------

(Signert av prosjektdeltaker, dato)